ཕ་སྐད་གཙང་མ་སྨྲ་བ་དོན་ཐོག་ཏུ་འཁྱོལ་ཆེད་དངོས་འབྲེལ་གྱི་ལས་ཀ་འདྲ་མིན་སྣ་ཚོགས་ཤིག་ལས་པའི་ནང་ནས།ཆེས་རྒྱུག་ཆེ་ཞིང་འབུར་དུ་ཐོན་པ་ཞིག་ནི་བོད་འགྱུར་གསར་བྱུང་ཐ་སྙད་ཀྱི་མཁོ་འདོན་རེད།འདི་ན་གཙོ་ཕལ་གོ་ལྡོག་པའི་གནད་ཅིག་ཡོད།ཐོག་མར་ཐ་སྙད་གང་དེ་བཀོལ་སའི་ཡུལ་དུསཀྱི་འཛུགས་སྐྲུན་ནི་ཤིན་ཏུ་འགངས་ཆེ།དེ་མེད་ཚེ་དཔེ་འདིའི་རྗེས་སུ་འགྲོ་ཉེན་ཆེ་སྟེ།ང་ཚོས་མི་མེད་ལུང་སྟོང་ཞིག་ཏུ་ཟམ་པ་ཞིག་བཙུགས་ནས་སྐྱེ་བོ་ཚོར་དེ་རུ་ཟམ་ཞིག་བཙུགས་ཡོད་པའི་བརྡ་གཏོང་རྒྱུ་བརྗེད་སོང་བ་ནང་བཞིན་རེད།སྣང་ཚུལ་དེ་ཤུགས་ཆེ་རུ་སོང་ནས་བོད་མི་རེ་རེའི་སེམས་སུ་གསར་བྱུང་ཐ་སྙད་བོད་དུ་བསྒྱུར་བ་ནི་ཕ་སྐད་དོ་དམ་གྱི་ཁ་ཚ་དགོས་གཏུགས་ཀྱི་ལས་ཤིག་རེད་བསམས་པ་དང་།དེ་དང་བསྟུན་ནས་བོད་པའི་སྤྱི་ཚོགས་སུ་ཡངདུངས་ཞེན་ཅན་གྱི་ལོ་ཙཱ་བའིསྡེ་ཞིག་ཐོན།དེ་ཡི་མཚན་གཞིར་རུང་བ་གཅིག་ནི་ཁོ་བོའི་གླེང་བྱ་དངོས་ཏེ་ཟ་ཁང་ནང་གི་ཕ་སྐད་གཙང་མའདི་ཡིན།